**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΣ ΕΚΠΑΙΔΕΥΤΙΚΟΥΣ**

**ΒΗΜΑΤΑ ΓΙΑ ΤΗΝ ΥΛΟΠΟΙΗΣΗ ΤΗΣ ΔΡΑΣΗΣ** **«ΠΛΑΣΤΙΚΟ; ΟΧΙ ΕΥΧΑΡΙΣΤΩ!»**

1. Στο πλαίσιο πραγματοποίησης καινοτόμου εκπαιδευτικού προγράμματος με τίτλο «ΠΛΑΣΤΙΚΟ; ΟΧΙ ΕΥΧΑΡΙΣΤΩ!», καλούνται να συμμετάσχουν σε Συνάντηση Ενημέρωσης ένας/μία εκπαιδευτικός (πιθανά ο/η υπεύθυνος/η Ανακύκλωσης των προηγούμενων ετών ή όποιος αναλάβει σχετικό περιβαλλοντικό πρόγραμμα) καθώς και 3 μαθητές/τριες (πιθανά από το 15μελές ΜΣ), οι οποίοι θα ενημερωθούν για την δράση και τον ρόλο τους σε αυτήν (οι συναντήσεις αυτές προβλέπεται να γίνουν μέχρι τέλος Δεκεμβρίου 2016).

2. Ενημέρωση συλλόγου διδασκόντων και Διευθυντή/τριας από τους εκπροσώπους του σχολείου στην Συνάντηση Ενημέρωσης

3. Συμμετοχή όλων των μαθητών/τριων του σχολείου σε 45΄ δράση σε κάθε τμήμα,

**Πρόγραμμα 45΄ δράσης (1 διδακτική ώρα)**

Εισαγωγή 5΄

Ταινία για τα πλαστικά μπουκάλια 4΄

Ταινία για τη πλαστική σακούλα 2’

PowerPoint “Τίνος είναι η σακούλα» 2’

PowerPoint “Διεθνείς πρακτικές» 2’

Συζήτηση & συγκρότηση 3 ομάδων 5΄

Συζήτηση μέσα στις ομάδες 10’

Παρουσίαση των προτάσεων των ομάδων 3Χ5’=15’

• Οι εκπρόσωποι του σχολείου στην Συνάντηση Ενημέρωσης (ένας/μία εκπαιδευτικός και 3 μαθητές/τριες) αναλαμβάνουν να επιμορφώσουν επαναλαμβάνοντας την ανωτέρω δράση σε 12-15 μαθητές/τριες (ανάλογα αν υπάρχουν λιγότερα-περισσότερα τμήματα), με επικοινωνιακές ικανότητες (είτε από το 15μελές ΜΣ, είτε από την αντίστοιχη περιβαλλοντική ομάδα, εφόσον υπάρχει) και προαιρετικά 3-5 εκπαιδευτικούς με (κατά προτίμηση) εμπειρία στην υλοποίηση καινοτόμων δράσεων. Οι επιμορφωμένοι/ες 12-15 μαθητές/τριες χωρίζονται σε ομάδες 3 παιδιών. Κάθε ομάδα 3 παιδιών μαζί με 1 εκπαιδευτικό, επαναλαμβάνουν τη δράση σε κάθε τμήμα του σχολείου, για 1 εκπ/κή ώρα. Υπολογίζονται 3-4 ώρες ενασχόληση ανά ομάδα 3 παιδιών & εκπ/κού, σε κάθε σχολείο.

4. Διακίνηση ερωτηματολόγιου το οποίο θα απαντηθεί διαδικτυακά από τα παιδιά που πήραν μέρος στην δράση, πριν από την δράση καθώς και στο αμέσως επόμενο από την δράση μάθημα που θα βρεθούν σε αίθουσα με Η/Υ. Η διάρκεια της συμπλήρωσης αυτού του ερωτηματολόγιου υπολογίζεται σε 5’ και τα αποτελέσματα βγαίνουν αυτόματα. Για την διεκπεραίωση αυτής της διακίνησης του ερωτηματολόγιου θα χρειαστεί πιθανά η συνεργασία με τον πληροφορικό του σχολείου. Τα αποτελέσματα κάθε σχολείου θα μπορούσαν να ανακοινωθούν από την ομάδα εμψυχωτών, με διαγράμματα στους κοινόχρηστους χώρους του σχολείου.

5. Προτείνεται η διοργάνωση διαγωνισμού σχετικού σλόγκαν, κείμενου και αφίσας σε επίπεδο σχολείου, με τους όρους προηγούμενων διαγωνισμών (π.χ. Ανακύκλωση μέσα στο σχολείο ή Προσφυγικό), αμέσως μετά την λήξη της 45λεπτης δράσης στα σχολεία. Το καλύτερο σλόγκαν και αφίσα θα χρησιμοποιηθούν στις ενημερωτικές δράσεις, μέσα και έξω από το σχολείο.

6. Κάθε σχολείο, σε συνεργασία με τον οικείο Σύλλογο Γονέων και Κηδεμόνων, μπορεί (μέχρι το τέλος της σχολικής χρονιάς) να οργανώσει εκδήλωση για τους γονείς, που είναι οι κύριοι διαχειριστές του πλαστικού, όπου θα τους ενημερώσει για τις συνέπειες της χρήσης πλαστικής σακούλας, θα τους παρακινήσει για τον περιορισμό στη χρήση της και θα τους καταθέσει ιδέες για το πώς μπορεί να γίνει αυτό μέσα σε ένα νοικοκυριό.

7. Υποστήριξη σχετικών εκδηλώσεων σε συνεργασία με τοπικούς φορείς, με την συμμετοχή σχολικών καλλιτεχνικών σχημάτων (π.χ. μουσικά, θεατρικά, χορευτικά) καθώς και δημόσιας έκθεσης των έργων ζωγραφικής των σχολείων, σε τοπικό επίπεδο.

8. ΑΠΟΛΟΓΙΣΜΟΣ ΔΡΑΣΗΣ

Προτείνουμε ο απολογισμός της ενημερωτικής δράσης της σχολικής κοινότητας να αποσταλεί με email στο <fstavridou@sch.gr>, μέχρι 28/2/2015 σε πρότυπο έγγραφο το οποίο θα αποσταλεί με την νέα χρονιά.

9. Τέλος προτείνεται κάθε σχολείο να δώσει έντυπη συγχαρητήρια βεβαίωση στα παιδιά που συμμετείχαν ως εμψυχωτές/τριες ή πήραν μέρος στους διαγωνισμούς αφίσας και σλόγκαν.

Για τους/τις εκπαιδευτικούς υπεύθυνους/ες της δράσης θα χορηγηθεί βεβαίωση από τους διοργανωτές.

• Για οποιαδήποτε απορία αναφορικά με το πρόγραμμα «ΠΛΑΣΤΙΚΟ; ΟΧΙ ΕΥΧΑΡΙΣΤΩ!» μπορούν τα σχολεία (συντονιστές εκπαιδευτικοί και μαθητές/τριες) να απευθύνονται είτε στην κ. Σταυρίδου (Υπεύθυνη Σχολικών Δραστηριοτήτων ΔΕ Πέλλας, 6973870311), είτε στο ΚΠΕ Έδεσσας-Γιαννιτσών (τηλ. 2381051337, κ. Παπαϊωάννου).

**Η Υπεύθυνη λειτουργίας ΚΠΕ Έδεσσας-Γιαννιτσών Ο Διευθυντής ΔΕ Πέλλας**

**Σοφία Θεοδωρίδου Δρ Κωνσταντίνος Κούγκας**